August Bournonville

August Bournonville (1805–1879) var en dansk ballettmester og koreograf. Han var sønn av en fransk ballettmester, Antoine Bournonville, som hadde slått seg ned i Danmark. Han innførte en ny stil i balletten, til vanlig kjent som Bournonville-skolen.

Etter studier i Paris ble Bournonville solodanser i ung alder ved balletten til Det Kongelige Teater i København. De varige virkningene av hans innflytelse kan knapt overvurderes: han skapte en stil, selv om den var påvirket av fransk ballett, er den helt ut hans egen. Som koreograf skapte han et stort antall originale oppsetninger med meget varierte rammer: fra Danmark, Italia, Skottland, Russland, Sør-Amerika, etc. Et begrenset antall av disse ballettene har overlevd ved at de aldri har vært så lenge borte fra scenen enn at levende utøvere til enhver tid hadde opplevd dem.

Bournonvilles arbeider ble ikke kjent utenfor Danmark før etter andre verdenskrig. Siden  1950 har Den Kongelige Ballett flere ganger hatt lengre turnéer, ikke minst til USA hvor ballettene ble oppført, ofte på teatre som ikke var ideelt utstyrt for formålet. Dette har medført en betydelig internasjonal interesse for Bournonville.

Like etter 1879 ble August Bournonville jordfestet i Assistens Kirkegård i Nørrebro bydel i København.

 Verk 
Bournonville skrev mer enn 50 balletter og Sylfiden anses som hans hovedverk. Balletten hadde urpremiere på Det Kongelige Teater 28. november 1836 med Bournonville selv i hovedrollen.

Sylfiden er tatt opp i Danmarks kulturkanon under scenekunst.Om Sylfiden hos Kulturkanonen Begrunnelse hos Kulturkanonen

 Referanser 

 Eksterne lenker 


 bournonville.com

Kategori:Danske ballettdansere
Kategori:Danske koreografer
Kategori:Den danske gullalder
Kategori:Personer med enkeltverk i den danske kulturkanonen
Kategori:Riddere av Dannebrogordenen
Kategori:Mottakere av Fortjenstmedaljen (Danmark)
Kategori:Personer fra København